Diari Oficial de la Generalitat Valenciana


Sumari del DOGV 6835, del 07-08-2012 (2012/7459)

RESOLUCIÓ de 12 de juliol de 2012, del director territorial de Valencia de la Conselleria d'Agricultura, Pesca, Alimentación i Aigua, per la qual se resolen les al·legacions i sol·licituds de modificació dels recints SIGPAC. Expedient 4519-YSV-Z-80-115991 i altres.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7459


Data del document
:   12-07-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 12 de juliol de 2012, del director territorial de Valencia de la Conselleria d'Agricultura, Pesca, Alimentación i Aigua, per la qual se resolen les al·legacions i sol·licituds de modificació dels recints SIGPAC. Expedient 6371-FSE-X-50-163022 i altres. [2012/7459]  
Vist el Reglament (CE) núm. 73/2009, del Consell, de 19 gener de 2009, pel qual s'establixen disposicions comunes aplicables als règims d'ajuda directa als agricultors en el marc de la política agrícola comuna i s'instauren determinats règims d'ajuda als agricultors, i pel qual es modifiquen els reglaments (CE) núm. 1290/2005, (CE) núm. 247/2006 i (CE) núm. 378/2007, i es deroga el Reglament (CE) núm. 1782/2003, materialitza les modificacions aprovades en el marc de la reforma a mitjà termini de la política agrícola comuna.  
Vist el Reglament (CE) núm. 1122/2009, de la Comissió, de 30 de novembre de 2009, pel qual s'establixen normes de desplegament del Reglament (CE) núm. 73/2009, del Consell, pel que fa a la condicionalitat, la modulació i el sistema integrat de gestió i control en els règims d'ajuda directa als agricultors establits per eixe reglament, i normes de desplegament del Reglament (CE) núm. 1234/2007, del Consell, quant a la condicionalitat en el règim d'ajuda establit per al sector vitivinícola.  
  
Vist el Reial Decret 2128/2004, de 29 d'octubre, pel qual es regula el sistema d'informació geogràfica de parcel·les agrícoles (Boletín Oficial del Estado núm. 274, de 13 de novembre de 2004).  
Vist el Reial Decret 202/2012, de 29 de gener, sobre l'aplicació a partir de 2012 dels pagaments directes a l'agricultura i a la ramaderia.  
Vista l'Orde APA/873/2006, de 21 de març, per la qual se substituïxen els annexos del Reial Decret 2128/2004, de 29 d'octubre, pel qual es regula el sistema d'informació geogràfica de parcel·les agrícoles.  
Vist l'article 105.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en virtut del qual les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en un acte.  
  
Vistes les al·legacions i sol·licituds de modificació dels recintes SIGPAC, presentades pels interessats o l'Administració, o informe de modificació d'ofici realitzat pel tècnic competent i referents als expedients que s'indiquen en l'annex d'esta resolució, i vista la proposta tècnica amb data 1 de juny de 2012, d'acord amb les atribucions concedides per mitjà de la Resolució de 19 d'octubre de 2011, del director general de Producció Agrària i Ramaderia, per la qual s'atribuïxen a les direccions territorials de la Conselleria les funcions d'explotació i manteniment del sistema d'informació geogràfica de les parcel·les agrícoles, resolc:  
Les sol·licituds de modificació dels recintes SIGPAC que es detallen en l'annex d'esta resolució, que comença per 9386-PCA-X-09-038842, DNI 96220439W, i finalitza per 1577-YUP-Q-51-470330, DNI 17298799N, en el sentit que conté l'annex esmentat.  
  
Contra esta resolució, que no posa fi a la via administrativa, es pot interposar, en el termini d'un mes comptador des de l'endemà de la recepció, un recurs d'alçada davant de la secretaria autonòmica d'Agricultura, Pesca, Alimentació i Aigua, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
  
València, 12 de juliol de 2012.- El director territorial de València (per delegació, a través de la Resolució de 19 d'octubre de 2011, del director general de Producció Agrària i Ramaderia, DOCV núm. 6647, de 09.11.2011): Miguel Ángel Casanova Mendoza.  
  
